Գուցե հետո նա զղջա՞ց, որ այդպես շուտափույթ վճռեց ամեն ինչ. գուցե: Բայց նա միշտ անկատար տեսավ մարդկանց և երազեց նրանց ներքին կատարելության մասին: Այդ երազը նա դրեց իր կտավներում, որոնցով դարձավ ու մնաց պատմության մեջ որպես «իդեալների կործանումը վերապրող մարդու տառապագին հուզաշխարհի մեծագույն նկարիչ», կոչվեց Էլ Գրեկո: Գուցե հենց այս ամբողջ պատմության պատճառո՞վ է, որ նրա կերպարվեստը չափազանց մոտ է ժամանակակից կերպարվեստին, մի՞թե այսօր էլ նույնական չէ ներդաշնակ կատարելության ձգտումը: